cyanic-selkie/wikianc huggingface dataset:
Bəsti Qasımova
Həyatı
Bəsti Vasif qızı Qasımova 1993-cü il noyabr 25-i Naxçıvan Muxtar Respublikasında anadan olmuşdur. 2003–2005 illərdə Naxçıvan Ərtoğrol Cavid adına Uşaq Musiqi və Bədii Sənətkarlıq Məktəbinin Rəsm ixtisası (Təsviri incəsənət) üzrə Ələsgər Əsgərlinin sinfində təhsil almışdır. 2005–2009 illərdə Naxçıvan şəhər 3 saylı Musiqi məktəbində fortepiano ixtisası üzrə təhsil almışdır. 2006–2008 illərdə Naxçıvan şəhər Heydər Əliyev adına Uşaq-Gənclər Yaradıcılıq Mərkəzində Rəqs dərsi almışdır. 2006–2010-cu illərdə Naxçıvan Qızlar Lisseyində orta təhsil almışdır. 2010–2014-cü illərdə Naxçıvan Musiqi Kollecinin İfaçılıq fakultəsinin Vokal sənəti üzrə təhsil almışdır. 2014–2016 illərdə Naxçıvan Dövlət Universitetində təhsil almışdır. 2016–2018-ci illərdə Azərbaycan Milli Konservatoriyasının İfaçılıq fakultəsinin Solo oxuma ixtisası üzrə təhsil almışdır. 2018–2019 cu illərdə Bakı Musiqi Akademiyasının İfaçılıq Fakultəsinin Solo oxuma ixtisası üzrə Natəvan Şeyxovanın sinfində təhsil almış və məzun olaraq bakalavır təhsilini başa vurmuşdur. 2019-cu ildə Aztv Teleradio Akademiyasında aparıcı, müxbir ixtisasları üzrə təhsil almışdır. 1 oktyabr 2021-ci il tarixində Azərbaycan Respublikası Təhsil Nazirliyi, T-network, Azərbaycan Respublikası Təhsil İnstitutunun birgə layihəsi olan Təhsildə Yeni Çağırğışlar II Beynəlxalq Forumunda Professor, yazıçı və tədqiqatçı Filip Kotler, PİSA-nın direktoru Andreas Şleyxer, edX platformasının qurucusu, MİT-in professoru Anant Aqarval, professor, "Dərin Öyrənmə" nəzəriyyəsinin yaradıcısı Maykl Fullan, Khan Academy-nin yaradıcısı və CEO-su Sal Khan və yazıçı, besteller müəllifi Azra Kohen-dən təlim keçmişdir, sertifikat almışdır. Aztv — nin nəzdində fəailiyyət göstərən Teleradio Akademiyasının, Azərbaycan Respublikası Medianın İnkişafı Agentliyinin, TİKA və Türkiyənin Nişantaşı Üniversitetinin birgə təşkilatçılığı ilə baş tutan "Qabaqcıl Televiziya proqramlaşdırması" adlı layihədə Nişantaşı universitetinin müəllimləri prof. Huseyn Çelik, dr. Ahmet Sınav, Mustafa Çelik, Funda Karayel, Atv proqramlar müdiri Mehmet Çam, Hulki Cevizoğlu və dr. Begümhan Göktürkdən 2 ay kurs keçmiş və sonda yüksək bal toplayaraq sertifikata layiq görülmüş və Türkiyə telekanallarında təcrübə keçmək şansı əldə etmişdir. 2012–2016 ci illərdə Naxçıvan Dövlət Filarmoniyasının solisti vəzifəsində çalışmışdır. 2014–2016 ci illərdə Naxçıvan Dövlət Televiziyasında, 2019-cu ildə Mədəniyyət tv-də aparıcısı, müxbir vəzifəsində fəaliyyət göstərmişdir. 2015–2016 ci illərdə Naxçıvan Musiqi Kollecində çalışmışdır. 2016–2017 ci illərdə Fidan Hacıyeva musiqi məktəbində Vokal müəlliməsi olaraq çalışmışdır. 2017-ci ildən bu yana Aztv — də (Azərbaycan Televiziyası) Solist vəzifəsində çalışır. 2021–2022 ildə Mədəniyyət kanalında "Müəllif proqramları və xüsusi layihələr" departamentinin təqdim etdiyi "Həmişə qrimdə" verilişinin aparıcısı olaraq çalışmışdır.
Parçin (Xudabəndə)
Parçin - İranın Zəncan ostanının Xudabəndə şəhristanı ərazisinə daxil olan kənd.
Azad Məmmədov (əsgər)
Azad Tahir oğlu Məmmədov (16 dekabr 1995; Bakı, Azərbaycan — 14 oktyabr 2020; Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Azad Məmmədov 16 dekabr 1995-ci ildə Bakı şəhərində Tahir Məmmədov və Şahinə Məmmədovaların ailəsində anadan olmuşdur. Ailədə onun Arzu adlı bacısı var idi. Subay idi.
Hərbi xidməti
Azad Məmmədov 2019-2020-ci illərdə Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu olmuşdur. 2020-ci ilin iyul-sentyabr aylarında yenidən səfərbər olmuşdur.
Azərbaycan Ordusunun əsgəri olan Azad Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Füzulinin və Xocavəndin azad olunması uğrunda gedən döyüşlərdə vuruşmuşdur. Azad Məmmədov 14 oktyabr 2020-ci ildə Xocavənd rayonu istiqamətində döyüş tapşırığını yerinə yetirərkən həlak olmuşdur. II Şəhidlər Xiyabanında dəfn olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Azad Məmmədov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Azad Məmmədov ölümündən sonra "Xocavəndin azad olunmasına görə" medalı ilə təltif edildi.
İstinadlar
<references group="" responsive="1">
Mus (Maku)
Mus — İranın Qərbi Azərbaycan ostanının Maku şəhristanı ərazisinə daxil olan kənd.
Əhalisi
2006-cı il məlumatına görə kənddə 24 nəfər yaşayır (4 ailə).
A. D. Duvokinin xüsusi qızlar gimnaziyası
Dukmasovanın binası — Rostov vilayəti Novoçekassk şəhəri ərazisində təhsil mərkəzi. A. D. Duvokinin xüsusi qızlar gimnaziyaaı 1880-ci illərdə təsis edilmişdir. Binası isə Novoçekassk şəhəri Atamanakaya küçəsi, ev 42 ünvanında yerləşir. Qoruma statusuna malikdir. Regional əhəmiyyətli mədəni irs siyahısına daxil edilmişdir. Bir çox mənbələrdə Alekseevka uşqaq qızlar yetimxanası olaraq gösyərilir.
Təsviri
A. D. Duvokinin xüsusi qızlar gimnaziyasının yerləşdiyi bina onun açılışından bir qədər öncə inşa edilmişdi. Bina iki məryəbədən ibarət idi. Ampir stilində inşa edilmişdi. Bunu isbstlayan pəncərə kənarlarının simmetrik ilması isbat edir. Binanın əsas girişi onun mərkəzində yerləşir. Finanın fasadı qədim elementlərlə işlənmişdir. Üstəlik rəngarəngliyi ilə seçilir. İkici mərtəbənin dekor elementləri daha zəngindir. Birinci mərtəbə barəsində isə bunu demək mümkün deyildir.
Zarat (Dəvəçi)
Zarat — Azərbaycan Respublikasının Dəvəçi rayonunun Çuxurəzəmi kənd inzibati ərazi vahidinin tərkibində kənd. Azərbaycan Respublikası Milli Məclisinin 30 dekabr 1997-ci il tarixli, 419-IQD saylı Qərarı ilə Dəvəçi rayonunun Çuxurəzəmi kənd inzibati ərazi vahidi tərkibindəki Zarat kəndi rayonun yaşayış məntəqələri uçot məlumatından çıxarılmışdır.
Legends of Runeterra
Legends of Runeterra və ya qısaca LoR – 2020-ci ilin aprelində Riot Games tərəfindən istehsal olunmuş və buraxılmış rəqəmsal kolleksiya kart oyunu. Riot Games tərəfindən istehsal olunmuş "League of Legends" videooyununun dünyasına əsaslanır. Oyunu oynamaq pulsuzdur, sadəcə kosmetik vasitələr pulludur. Oyun Microsoft Windows, iOS və Android platformaları üçün əlçatandır.
Oyunda məqsəd rəqibin canını sıfıra endirməkdir. Kartların müxtəlif növləri var və kartlar oyundakı 10 regiondan birinə və ya bir neçəsinə aiddir. Oyunun döyüş sistemi digər kart oyunlarından fərqlənir.
Oyunun bir çox personajı Riot Games tərəfindən istehsal olunmuş "League of Legends" videooyunundan götürülmüşdür. İstehsalçıların qısa hekayələr, komikslər və animasiyalar vasitəsilə genişləndirdiyi Runterra uydurma dünyası oyunun kartları üçün mövzu təşkil edir.
"Legends of Runeterra" tənqidçilər tərəfindən bəyənilmiş, oyunun yüksək keyfiyyətli vizualları və əlçatanlığı təriflənmişdir. Oyun bir neçə mükafata layiq görülmüşdür.
Geympley
"Legends of Runeterra" oyunçular biri-birilərinə qarşı oynaya bildikləri rəqəmsal kolleksiya kart oyunudur. Oyunun başlanğıcında oyunçularının Neksusunun 20 canı olur: canı sıfır olan ilk oyunçu məğlub olmuş sayılır. Oyunçular oyunu qabaqcadan düzəltdikləri 40 kartdan ibarət dəstə ilə oynayırlar. Oyunun əvvəlində oyunçunun əlində 4 kart olur. Hər raundda oyunçular kartlar çəkirlər. Kart oynamaq üçün mana xərcləmək lazımdır və hər raunddan sonra oyunçuların maksimum manası artır. Oyunçunun xərcləmədiyi maksimum 3 mana növbəti raund üçün sehr manası olaraq saxlanılır. Sehr manası ancaq sehr kartlarını oynamaq üçün istifadə oluna bilər.
Oyunçular növbələşərək bir raundda hücum mövqeyində, o biri raundda isə müdafiə mövqeyində olurlar. Bəzi kartlar müdafiə mövqeyində olan oyunçunun hücum etməsinə şərait yaradır.
Kartlar
Hər kart bir regiona aiddir və dəstə qurarkən maksimum 2 regionun kartlarından istifadə etmək olar. Hər regionun özünəməxsus oyun stili var. Regionlar Runterra dünyasının regionlarına əsaslanır: Bendl-Siti, Bilcvoter, Demasiya, Frelyord, İoniya, Kölgə adaları, Noksus, Piltover və Zaun, Şurima, Tarqon. Bunlardan əlavə, regioni olmayan xüsusi kartlar da mövcuddur ki, bu kartlar Runterra kartları adlanır. Bendl-Siti regionuna aid olan bəzi kartlar başqa bir regiona da aid ola bilir.
Kartların dörd növü var: çempion, təqibçi, sehr və yer. Çempion kartları "League of Legends" oyunundakı çempionlara əsaslanır. Digər kartlardan fərqli olaraq bu kartlar səviyyə atlaya bilir. Çempion kartı səviyyə atlasa da, daha güclü çempion kartına çevrilir. Təqibçi kartları hücum və can statistikasına malik kartlardır. Hücum kartın Neksusa və ya blokladığı karta vurduğu xəsarəti, can isə kartın maksimum götürə biləcəyi maksimum xəsarəti göstərir. Çempion və təqibçi kartları birlikdə birlik kartları adlanır.
Sehr kartlarının hücum və can statistikası olmur, eləcə də, əldə yer tutmurlar. Onları oynayaraq oyuna müxtəlif təsirlər göstərmək mümkündür. Sehr kartlarının üç növü var: ani, sürətli və yavaş. Ani sehr kartlarının təsiri dərhal işə düşür və rəqib reaksiya göstərə bilmir. Sürətli sehr kartlarının təsiri işə dərhal işə düşmür və qabaq rəqib reaksiya göstərə bilər. Yavaş sehrli kartlarının təsiri də sürətli sehr kartları kimi dərhal işə düşmür, lakin ondan fərqli olaraq ancaq qeyri-döyüş vəziyyətində istifadə oluna bilər.
Yer kartları həm birlik kartlarına, həm də sehr kartlarına oxşayır. Birlik kartlarından fərqli olaraq yer kartlarının hücum və can statistikası olmur, onlarla müdafiə olunmaq və ya hücum etmək mümkün deyil. Lakin sehr kartları kimi müxtəlif təsirlərə malikdir və əldə yer tuturlar.
İstehsal
Riot Games işçiləri şirkətin yarandığı ilk günlərdən etibarən kart oyunu istehsal etməyi düşünürdülər. Şirkətdə kolleksiya kart oyunlarının fanatı olan bir çox işçi işləyir. Oyunun icraçı produseru Ceff Cu və direktoru Endrü Yip "Magic: The Gathering" kart oyununun böyük fanatlarıdır. Oyun üçün bir neçə konsepsiya olsa da, "Legends of Runeterra" oyunu üzərində işlər 2017-ci ildə başlamışdır. Riot peşəkar "Magic" oyunçularını oyunu sınaqdan keçirməyə dəvət etmiş, bəzilərini dizayn komandasına daxil etmişdir.
"Legends of Runeterra" 15 oktyabr 2019-cu ildə "League of Legends" oyununun 10 illiyi münasibətilə baş tutan tədbirdə anons edilmişdir. Anonsdan sonra oyunun qapalı beta dövrü başlamışdır. Birinci qapalı beta dövrü 2019-cu ilin oktyabrında başa çatmışdır. İkinci beta dövrü 14 – 19 noyabr tarixlərini əhatə etmişdir. Oyunun açıq betası 24 yanvar 2020-ci ildə açılışdır.
Oyun rəsmi olaraq 29 aprel 2020-ci ildə buraxılmışdır. Beta dövründə oyunun 6 regionu, 24 çempionu və 294 kartı var idi. Rəsmi buraxılışdan sonra oyuna yeni kartlar, çempionlar və mexanikalar gəlməyə davam edir.
Flower of the Universe
Flower of the Universe — Böyük Britaniya bəstəkar-müğənnisi Şade Adu tərəfindən ifa edilmiş və "Zamanın döngəsi" filminin eyni adlı musiqi albomuna daxil olan sinqldır. Şade, Endryu Heyl və Ben Travers tərəfindən yazılmış və prodüsserlik edilmiş mahnsı ifaçının yeddi illik fasilədən sonra ifa etdiyi ilk mahnıdır.
Ərəfə
20 fevral 2018-ci ildə filmin rejissoru Ava Düverney Şadenin gif fotosunu tvit etməklə mahnını elan etmişdir. "Mən inanmırdım ki, o, hə deyər, amma soruşmaq qərarına gəldim. O, xoş razılıq verdi. İlahə. Biz birlikdə heç vaxt unuda bilməyəcəyim macəraya başladıq. Fəxrlə elan edirəm ki, Şade "Zamanın döngəsi" üçün orijinal mahnı yazacaq. Mahnı 'Flower of the Universe' adlanır. Və mənim arzum gerçəkləşdi."
Personal
Personal Tidal tərəfindən yayımlanın:
Mendelevium
Mendelevium (Md, Mendelevium) – D.İ. Mendeleyevin elementlərin dövri sistemində 101-ci element. İlk dəfə olaraq element haqqında 1955-ci ildə Siborqun qrupu məlumat verdi, amma, yalnız 1958-ci ildə Berklidə onun sintezi haqqında etibarlı nəticələr alındı. Amerika tədqiqatçıları bu elementi Dmitri İvanoviç Mendeleyevin (1834-1907) şərəfinə adlandırdılar.
Alınması
Mendelevium Aşağıdakə nüvə reaksiyası üzrə alınır:
Azərbaycanfilm
Cəfər Cabbarlı adına "Azərbaycanfilm" kinostudiyası — Azərbaycan dövlət kinostudiyası. Kinostudiya 1920-ci ildə "Azərbaycan XMK-nın İncəsənət Şöbəsi" adı altında təsis olunub. Qurum indiki dövrdə Azərbaycan Mədəniyyət Nazirliyinin tərkibində fəaliyyət göstərir. Kinostudiyanın hazırkı direktoru Nazim Hüseynovdur.
Tarixi
İlk struktur nümunəsi kimi XlX əsrin sonlarında fotoqraf və kinooperator Aleksandr Mişon Bakıda elmi foto dərnəyin katibi və nəşriyyat sahibi olduğu fotoatelyeni nəzərə almalıyıq.
Azərbaycan kino strukturu sonrakı illərdə müxtəlif cür adlandırılıb. Məsələn, 1926-1930-cu illərdə "Azdövlətkino" (Azərbaycan Foto–Kino Sənaye və Ticarət Birliyi), 1930-1931-ci illərdə "Azərkino", 1934-1935-ci illərdə "Azdövlətkinosənaye" (Oktyabrın X illiyi adına kinofabrik), 1932-1941-ci illərdə "Azərfilm" (Azərbaycan Foto-Kino Sənayesi İdarəsi), 1939-1959-cı illərdə "Bakı kinostudiyası" (SSRİ Xalq Komissarları Sovetinin 1938-ci il 2 mart qərarı ilə bədii filmlərin Bakı Kinostudiyasının Nizamnaməsi təsdiq olundu. SSRİ Xalq Komissarları yanında Kinematoqrafiya İşləri üzrə komitənin 1938-ci il 30 iyun tarixli əmri ilə kinostudiya 1938-ci ildən bədii filmlərin Bakı Kinostudiyası adlandırıldı və 1944-cü ilə kimi Komitənin tabeliyində oldu.
1958-ci ildən kinostudiya "Azərbaycanfilm" kinostudiyası (Mədəniyyət Nazirliyinin 22.08.1958 tarixli əmrinə əsasən) adlanır.
ASSR Nazirlər Sovetinin 10.07.1963 tarixli qərarına əsasən kinostudiya ASSR Nazirlər Soveti yanında Dövlət Kinematoqrafiya Komitəsinin ixtiyarına verildi. Sonradan ASSR Nazirlər Soveti Dövlət Kinematoqrafiya Komitəsinin 23.12.1965 tarixli əmrinə əsasən ASSR Nazirlər Soveti yanında Dövlət Kinematoqrafiya Komitəsi yenidən təşkil olundu.
1991-ci ildə Azərkinovideo İB Mədəniyyət Nazirliyinin tərkibindən çıxarıldı və müstəqil fəaliyyət göstərdi. 2001-ci ilin aprelində prezidentin sərəncamı ilə Azərkinovideo İB ləğv olundu və bunun əvəzinə Mədəniyyət Nazirliyində Kino İşləri Baş İdarəsi təşkil olundu.
01.09.2003-dən etibarən baş idarənin adı dəyişdirilərək Kino işləri şöbəsi adlandırıldı.
Hal-hazırda
Hazırda Azərbaycanda kino qurumu Azərbaycan Mədəniyyət Nazirliyinin tərkibində fəaliyyət göstərir. Kinostudiyanın hazırkı direktoru Nazim Hüseynovdur.
"Azərbaycanfilm"də bədii filmlərin ssenarisini təsdiq edən Bədii Şura (BŞ) fəaliyyət göstərir. Heyət hər il yenidən seçilərək təsdiqlənir. Təqdim olunan ssenari BŞ heyəti tərəfindən qəbul olunduqdan sonra Mədəniyyət Nazirliyinə təqdim olunur. Son sözü Mədəniyyət Nazirliyi deyir.
Digər adları
Kinostudiyanın adı müxtəlif illərdə bir neçə dəfə dəyişdirilmişdir.
"Azərbaycanfilm" kinostudiyası (1959-cu ildən)
Aktrisa
Direktorları
Müxtəlif illərdə "Azərbaycanfilm"ə rəhbərlik etmiş şəxslər
Qorqori
Toponimkası
İrəvan quberniyasının Eçmiadzin qəzasında Qurqura-Naval, Şimali Qafqazda Xasavyurt dairəsində Qurqur-Kutan və Qurqur-Tubə (yenə orada) toponimləri ilə mənşəcə eynidir. XIX əsrdə Quba qəzasının cənub hissəsində də bir dağın adı Qurqur kimi qeyd olunmuşdur. Qədim türkmənşəli bolqarların Kuriqur tayfasının adını əks etdirir.
Mezerya
Mezerya  — Fransa da kommuna, Rona-Alplar regionunda yerləşir. Departament — En. Şampan-an-Valrome kantonuna daxildir. Kommunanın dairəsi — Belle.
INSEE kodu — 01097.
Coğrafiyası
thumb|200px|left|Kommunanın xəritəsi Kommuna Paris şəhərinin 420 km cənub-şərqində, Lion şəhərindən 70 km şərqdə yerləşir və Burk-an-Bres şəhərindən 55 km cənub-şərqdə yerləşir.
İqtisadiyyatı
2010-cu ildə əmək qabiliyyətli 131 nəfər (15-64 yaş arasında) 93 nəfər iqtisadi cəhətdən, 38 nəfər fəaliyyətsizdir (fəaliyyət göstəricisi 71.0%, 1999-cu ildə 68.8%). Fəaliyyət göstərən 93 sakindən 90 nəfəri (40 kişi və 50 qadın), 3 nəfər işsiz (3 kişi və 0 qadın) idi. 38 hərəkətsiz 11 nəfər arasında şagird və ya tələbə, 19 nəfər təqaüdçü, 8 nəfər digər səbəblərə görə fəaliyyətsizdir.
Muğartı
Muğartı - Rusiyanın Dağıstan Respublikasının Dərbənd rayonunda kənd.
Dərbənd şəhərindən 33 km cənub-qərb tərəfdə, Muğartıçay (Qamışçayın hövzəsinə bağlı) boyunca yerləşir.
2017-ci ilin siyahıyaalınmasına əsasən, kənd əhalisini 1742 nəfər təşkil edir, və kənd əhalisi əsasən azərbaycanlılardan ibarətdir.
Mehrdad İzadi
Mehrdad İzadi — kürd əsilli İran alimi. Onun maraq dairələri xüsusilə Yaxın Şərq və kürdlərdir.
Karyera
İzadi Laçın və Kəlbəcərin işğalında kürdlərin qovulmasına ermənilərin gətirdiyi arqumentləri rədd edərək belə bir ritorik sual verir: "Sən də, Ermənistan"?
Tənqidi
Erməni kürdşünas və İranşünas Qarnik Asatryan İzadinin kitabı olan "Kürdlər. Qısa əl kitabı" əsərini "fantasmaqorik" adlandırmışdır.
İranşünas Riçard Folts qeyd edir ki, "Yəzdanizm adlı pankürd protodini müasir kürd alimi Mehrdad İzadinin uydurmasıdır".
Anadolu Səlcuqspor
"Anadolu Səlcuqspor" FK — Türkiyənin 3-cü liqasında mübarizə aparan Konya futbol klubu.
Tarixi
thumbnail|left|Klubun adı "Konya Şəkərspor" ikən istifadə edilən loqo. 1955-ci ildə Konya şəhər fabriki işçiləri tərəfindən "Konya Şəkərspor" adı ilə qurulmuşdur. 2005-ci ilə qədər ancaq həvəskar liqalarda mübarizə aparmışdır. 2004–05 mövsümündə Türkiyənin 4-cü divizyonuna yüksəlməyi bacarmışdır. 2005–06 mövsümündə liqanın 3-cü qrupunu 15-ci yerdə bitirərək yenidən həvəskar liqaya düşən klub 2007–08 mövsümündə yenidən 4-cü divizyona qayıtmışdır. Həmin mövsüm Levent Numanoğlunun baş məşqçi olduğu "Konya Şəkərspor" 3-cü yeri tutaraq 3-cü divizyona yüksəlmişdir. İlk mövsümündəcə pley-offa qatılan komanda yarımfinalda "Tarsus İY" klubuna 1:3 uduzaraq finala çıxa bilməmişdir. 2010–11 mövsümündə yenidən pley-offun yarımfinalına çıxmış, amma "Sakaryaspor"a 1:3 məğlub olmuşdur.
2012–13 mövsümündə "Konyaspor" tərəfindən satın alınıb 2-ci komanda olduğundan adı "Anadolu Səlcuqluspor" olaraq dəyişdirilmişdir.
2014–15 mövsümünün əvvəlində Konya Səlcuqlu Bələdiyyəsinin tələbi ilə klubun adı "Anadolu Səlcuqspor" olmuşdur.
Tufan FK
Tufan Futbol Klubu — 2015-ci ildə ictimai birlik olaraq yaradılmış, Xırdalan şəhərini təmsil edən futbol klubu. Tufan Futbol Klubunun təşkilati-hüquqi forması ictimai birlikdir. Klubun bütün fəaliyyəti onun üzvlərinin iradəsinə tabedir. Nizamnaməsində də təsbit edildiyi kimi klubda idarəetmə funksiyasını 2018-ci ildən etibarən səkkiz nəfərdən ibarət İdarə Heyəti daşıyır. İdarə heyətinin fəaliyyəti üç nəfərdən ibarət Nəzarət-Təftiş Komissiyası tərəfindən təftiş olunur və nəticəsi klub üzvlərinin ümumi müzakirəsinə (Ümumi Yığıncaq) təqdim olunur. İdarə heyəti və Nəzarət-Təftiş Komissiyası iki ildə bir dəfə klub üzvlərinin Ümumi Yığıncağı tərəfindən seçilir.
Tufan Futbol Klubunda futbolçu istehsalı konsepsiyası altı illik araşdırmaların nəticəsində formalaşdırılmışdır. İstehsal prosesinin planlaşdırılması sözügedən konsepsiyaya uyğun hazırlanır lakin, elmi-texniki araşdırma və inkişaf fəaliyyətinin nəticəsində plana müvafiq dəyişikliklər edilir. Klubun əsas məqsədi yerli futbolçu bazarındakı boşluğu idman elminin köməyilə dünya səviyyəli futbolçular yetişdirməklə doldurmaqdır. Klub daxilində TufanLAB fəaliyyət göstərir və müasir data əldə etmə alətlərindən atletlərin inkişafı üçün istifadə edilir.
Tufan Futbol komandasının keçmiş kapitanı Rinat Aiulin ilk dəfə klubun adının Tufan olmasını təklif etmişdir. Sonradan o, bu adı hərbi xidmətdə olarkən rabitə üçün istifadə etdikləri adları xatırlayaraq, qarşısı alınmaz qüvvə olan Tufan adını bəyəndiyi üçün təklif etdiyini söyləmişdir.
Yeni yarandığı dövrdə 18 yaşdan yuxarı müxtəlif yaşlı həvəskarlardan təşkil olunan komandamız Azərbaycan Həvəskarlar Futbol Federasiyasının təşkil etdiyi birincilikdə 2 mövsüm (2015-2016 və 2016-2017-ci illər mövsümü) iştirak etmişdir. 2017-2018-ci il futbol mövsümündən etibarən, klubun inkişaf konsepsiyasına uyğun olaraq həmin mövsüm üçün yenidən təsis olunmuş yeganə komandamıza 20 yaşdan aşağı gənclər cəlb olunmuş və bu komandamız AFFA-nın təşkil etdiyi Region Liqasında çıxış etmişdir.
Hazırda Tufan Futbol Klubu fəaliyyət istiqamətini bir qədər dəyişərək uşaq futbolunun inkişafına yönəlmişdir. Klub 6 ildir idman elmini intensiv şəkildə araşdırmaqda və meydanda müasir texnologiya alətləri vasitəsilə tətbiq etməkdədir.
Klub 2018-2019 mövsümündə azarkeşlər arasında fərqindəliyi artırmaq məqsədilə "Tufan Streets" kompaniyasını başlatmışdır. Böyük rəğbət görən kompaniya çərçivəsində silsilə karikaturalar dərc edilmiş və interaktiv oyunlar təşkil edilmişdir. Xıırdalan şəhərənin müxtəlif nöqtələrinə Tufan loqoları vurulmuş və iştirakçılardan bu nöqtələri tapmaları gözlənilmişdir. Missiyanı uğurla tamamlayan azarkeşlərə müxtəlif hədiyyələr təqdim edilmişdir.
Tufan Futbol Klubunun missiyası İdman elminin ən yaxşı nəticələrini tətbiq etməklə yerli və xarici futbol bazarlarının tələblərinə cavab verən futbolçular hazırlamaq və keyfiyyətli futbol oyunu təqdim etməkdir.
Klubun direktoru Ruslan Nəsibov, idman elmi üzrə mütəxəssisi Turcay Əhmədovdur.
Şahtəpə yaşayış yeri
Şahtəpə — Eneolit dövrünə aid Ağcabədi rayonunda, Qarqar çayından cənubda yerləşən yaşayış yeri.
Tarixi
Şahtəpənin hündürlüyü 6 metrdir. Təpə dayaz xəndəklə əhatələnib. Arxeoloji axtarışlar zamanı Şahtəpədən dən daşları, gilinə saman qatılmış,səthi anqoblanmış qalın divarlı saxsı qab qırıqları(bəzək nazik divarlı gil qablar), dəvəgözü (obsidion) parçaları və s.tapılmışdır.Oradan tapılmış arxeoloji materiallar sübut edir ki, qədim Şahtəpə əhalisi əsasən, əkinçilik və maldarlıqla məşğul olmuşdur.
Toponimikası
Şahtəpə oronimi şah və təpə sözlərindən ibarətdir. Toponimin tərkibindəki şah sözü "yüksək", "böyük" mənasındadır.Təpə coğrafi termini müsbət relyef forması ifadə edir. Adətən ətəyi ilə zirvəsi arasındakı nisbi hündürlüyü 200 mətrədək olan yüksəkliyə təpə deyilir. Azərbaycan oronimiyasında təpə termini ilə əlaqədar 4000-dən çox coğrafi ad qeydə alınıb. Şahtəpə toponimi "yüksək, böyük təpə" anlamındadır.
Əjdər Xanbabayev
Əjdər Xanbabayev — Azərbaycan jurnalisti. O, Azərbaycan SSR Mətbuat İşləri üzrə Dövlət Komitəsi sədrinin müavini, "Azərnəşr" nəşriyyatının və "Yazıçı" nəşriyyatının direktoru olmuşdur. Xanbabayev SSRİ dövründə Heydər Əliyevi dəstəklədiyinə görə 1990-cı ildə Azərbaycan SSR DTK əməkdaşları tərəfindən öldürülmüşdür.
Həyatı
thumb|250px|right|Əjdər Xanbabayevin xatirə lövhəsi ([[Bakı)]] 1990-cı ilin mayında Əjdər Xanbabayevin qətlini təşkil etməkdə ittiham olunmuşdur. Xanbabayev Bakıda, Azərbaycan Rus Dram Teatrının binası yaxınlığında şəxsi avtomobilində güllələnmişdi. İstintaqın məlumatına görə, zərərçəkmiş şəxs Azərbaycan KP MK-nın keçmiş birinci katibi Heydər Əliyevin tərəfdarlarından biri və onun respublikaya qayıtmasının təşkilatçılarından olmuşdur. Azərbaycan SSR hakimiyyət orqanları onun qayıdışını istəmirdilər və Xanbabayev Azərbaycan SSR DTK-nın operativ nəzarəti altında idi. Azərbaycan Prokurorluğunun məlumatına görə, əməliyyat nəzarətinin təşkilatçıları DTK-nın 3 saylı idarəsinin rəisi, polkovnik-leytenant Vladimir Mirzoyev və Azərbaycan SSR DTK-nın 5-ci şöbəsinin rəisi, 3 saylı idarə rəisinin müavini, polkovnik-leytenant Sadıx Əliyev olmuşdur. Cinayət işinin materiallarına görə, onlar DTK sədri Vaqif Hüseynovun birbaşa göstərişlərini yerinə yetirmişdir.
Jirayr Liparityan
Jirayr Liparityan (Ժիրայր Լիպարիտեան; 10 iyul 1945, Beyrut, Livan) — erməni əsilli Amerika tarixçisi və diplomatı.
Həyatı
Jirayr Liparityan 10 iyul 1945-ci ildə Beyrutda erməni ailəsində anadan olub.
1993-cü ildə Ermənistan xarici işlər nazirinin birinci müavini, 1991-1994 və 1994-1997-ci illər ərzində Ermənistan Prezidentinin siyasi analiz məsələləri üzrə müşaviri, Ermənistan Təhlükəsizlik Şurasının katibi və xüsusi tapşırıqlar üzrə elçisi vəzifələrində çalışıb.
Hal hazırda Miçiqan universitetində dərs deyir, Erməni tarixi kafedrasının müdiridir.
Əmlaka sahib olma hüququ
Əmlaka sahib olma hüququ — Hüquqi noqteyi nəzərdən vətəndaşa məxsusdur. Əmlak sahibi ona məxsus olan əmlakın rəsmi qaydada sənədləşdirməsini təmin etməlidir.
Tarixi
Bu iddiaların tarixi mənşəyi və kökü qədim Roma hüququ ilə bağlıdır. Roma hüququnda mülkiyyət hüququ, əsasən, ya vindikasiya iddiası ilə, ya da neqator iddia ilə müdafiə olunurdu.
Mülki Hüquqda
Mülki hüquqda ənənəvi olaraq iki klassik iddia növündən istifadə edilir: vindikasiya iddiasından; neqator iddiasından. Vindikasiya hüququnun subyekti tələb olunan şeyə öz hüququnu, yaxud ona sahibliyinin əsasını (titul) sübut etməli olan əmək mülkiyyətçisidir. Neqator iddasının məqsədi mülkiyyətçinin və digər titul sahibinin əşyaya sahiblikdən məhrum etmə ilə bağlı olmayan digər salahiyyətlərini (istifadə və sərəncam səlahiyyətini) müdafiə etməklə pozulmuş hüquqları bərpa etməkdən ibarətdir.
Əmlakın həbsi, yəni onun siyahıya alınması və ona aid sərəncam verməyə qadağan qoyulması qanunda birbaşa nəzərdə tutulmuş hallarda zərərin ödənilməsi haqqında məhkəmə qətnaməsinin və ya əmlakın müsadirə haqqında hökmün icrasını, məhkəmədə iddianın qaldırılması (belə hallarda o,adətən, məhkəmə icraçısı tərəfindən həyata keçirilir) zamanı vətəndaşların və hüquqi şəxslərin digər əmək hüquqlarını təmin edən, yaxud vərəsəliyin açılması zamanı vərəsələrin əmlak hüquqlarını qorumaq məqsədilə (bu halda o, notarius tərəfindən həyata keçirilir) tətbiq edilən tədbirdi.
Əmlaka sahib olma hüququ Azərbaycan qanunvericiliyində
Azərbaycan Respublikasınln Mülki Məcəlləsinin 157.3-cü maddəsinə əsasən, əmlak onu özgəninkiləşdirməyə hüququ olmayan şəxsdən əvəzli əldə edildikdə və əldə edən bunu bilmədikdə və bilə bilmədikdə (vicdanlı sahib) mülkiyyətçi əmlakı əldə edəndən ancaq o halda tələb edə bilər ki, əmlak mülkiyyətçini özü tərəfindən və ya mülkiyyətçini sahibliyə verdiyi şəxs tərəfindən itirilmiş və ya onların hər hansı birindən oğurlanmış və ya özlərinin iradəsindən asılı olmayaraq başqa yolla onların sahibliyindən çıxmış olsun. Əmlak onu özgəninkiləşdirməyə hüququ olmayan şəxsdən əvəzsiz əldə edildikdə mülkiyyətçi əmlakı bütün hallarda tələb edə bilər. Bundan fərqli olaraq mülkiyyətçinin vicdanlı sahibindən əmlakını geri tələbetmə məsələsi bir qədər mürəkkəbdir. Mülkiyyətçi əmlakı vicdanla əldə edən şəxsdən aşağıdakı 3 şərtlərdən biri mövcud olduqda tələb edə bilər:
Göstərilən bu üç şərtdən biri mövcud olarsa mülkiyyətçi öz əmlakını vicdanlı sahibindən geri tələb edə bilər. Əgər əmlak mülkiyyətçinin kobud diqqətsizliyi nəticəsində onun sahibliyindən çıxmışdırsa, barada əmlakın geri tələb edilməsi məsləsi bir qədər mürəkkəbləşir. Mülkiyyətçi öz əmlakını saxlamaq üçün başqasına vermişsə və həmin şəxs mülkiyyətçinin etibarından sui-istifadə edərək onu vicdanlı əldə edənə satırsa, bu halda vindikasiya iddiası vicdanlı əldə edənə qarşı qaldırıla bilməz. Bu hallarda qanun əmlakı vicdanlı əldə edənin hüquqlarını qoruyur və o mürəkkəb hüquqi tərkiblər əsasında əldə etdiyi əmlakın mülkiyyətçisi olur.
Mülkiyyətçinin əlində olan əmlakın onun iradəsilə əlindən çıxdığı halda əmlakı əvəzli surətdə vicdanlı əldə edən mülkiyyətçiyə dəyən ziyanın əvəzini ödəməli olur. Bu zaman mülkiyyətçidən fərqli olaraq əmlakı əldə edən əmlakı satan haqqında daha çox təsəvvürə malik olur. Buna əsasən, əmlak mülkiyyətçiyə qaytarılır, əmlakı əvəzli surətdə vicdanlı əldə edən ona dəymiş ziyanın satıcı tərəfindən ödənilməsi tələbini irəli sürmək imkanı əldə edir.
Xasaqa
Xasaqa Tiflis quberniyasının Siqnax qəzasında qışlaq adı.
Toponimkası
Xasaqa- Tiflis quberniyasının Siqnax qəzasında qışlaq adı. Türk dillərində xas - "çox təmiz", "allah tərəfindən seçilmiş" ("Kitabi-Dədə Qorqudda" xas bəylər) və ağa (seyid mənasında) sözlərindəndir.
Həmçinin bax
Tiflis quberniyası
Mataflon-Qranj
Mataflon-Qranj  — Fransa da kommuna, Rona-Alplar regionunda yerləşir. Departament — En. Şampan-an-Valrome kantonuna daxildir. Kommunanın dairəsi — Belle.
INSEE kodu — 01097.
Coğrafiyası
thumb|200px|left|Kommunanın xəritəsi Kommuna Paris şəhərinin 420 km cənub-şərqində, Lion şəhərindən 70 km şərqdə yerləşir və Burk-an-Bres şəhərindən 55 km cənub-şərqdə yerləşir.
Əhalisi
2010-ci ildə əhalinin sayı 199 nəfər təşkil edirdi.
İqtisadiyyatı
2010-cu ildə əmək qabiliyyətli 131 nəfər (15-64 yaş arasında) 93 nəfər iqtisadi cəhətdən, 38 nəfər fəaliyyətsizdir (fəaliyyət göstəricisi 71.0%, 1999-cu ildə 68.8%). Fəaliyyət göstərən 93 sakindən 90 nəfəri (40 kişi və 50 qadın), 3 nəfər işsiz (3 kişi və 0 qadın) idi. 38 hərəkətsiz 11 nəfər arasında şagird və ya tələbə, 19 nəfər təqaüdçü, 8 nəfər digər səbəblərə görə fəaliyyətsizdir.
2018 FİFA Dünya Kuboku F qrupu
thumb|2018-ci ildə Rusiyada istifadəyə verilmiş [[2018 FİFA Dünya Kubokunda F qrupunu təsvir edən poçt markası.]] 2018 FİFA Dünya Kuboku F qrupu nda oyunlar 17-27 iyun 2018 tarixlər arasında oynanıldı.Qrupdakı komandalar Almaniya, Meksika, İsveç, Cənubi Koreya millilərindən ibarətdir.Qrupda ilk iki yeri tutan İsveç və Meksika milliləri 1/8 final mərhələsinə yüksəldilər.
Turnir cədvəli
1/8 Final mərhələsində:
Oyunlar
Məqalədəki bütün oyunların vaxtı Rusiya vaxtı ilə verilib.
İntizam
Fair play xalları:
Yuxarıdakı qaydalar komandada oynayan hər oyunçuya tətbiq olunur.
Dağ ağəsməsi
—  aləminin  dəstəsinin  fəsiləsinin  cinsinə aid bitki növü.
Təbii yayılması
Təbiətdə növün arealı Əfqanıstanı, Pakistanı, Hind-Çini və Tayvanı əhatə edir. Avropada və Şimali Amerikada mədəni şəraitdə geniş yayılmışdır.
Botaniki təsviri
Uzunluğu 8 m-dək olan oduncaqlı lianadır. Yarpaqları çox vaxt üçər, qısa saplaqlı, uzunluğu 3-10 sm, ucu biz, kənarları dərin dişli, bəzən kənarları bütöv, çılpaq və ya təxminən çılpaq yarpaqcıqlardan ibarətdir. Çiçəkləri 1-5 ədəd dəstələrdə, əsasən ağ, diametri 3,5-5 sm, nazik, uzunluğu 5-10 sm olan çiçək saplaqlarında yerləşir. Kasayarpaqları ellipsvari və ya uzunsov, üst tərəfi zəif tükcüklü, erkəkcikləri sarıdır. Toxumcaları çılpaq, uzunluğu 7 mm, eni 4-4,5 mm, lələkvari olub, uzunluğu 5 sm-dəkdir. Mayda çiçəkləyir. İyulda-avqustda meyvə verir.
Ekologiyası
İstiyə, quraqlığa və soyuğa davamlı bitkidir.
Azərbaycanda yayılması
Azərbaycanda mədəni şəraitdə becərilir.
İstifadəsi
Yaşıllaşdırmada tək və qrup əkinlərində istifadə olunur.
Don Dövlət Aqrar Universiteti
Don Dövlət Aqrar Universiteti — Şimali Qazqaz regionunda yerləşən ali təhsil mərkəzi. İnzibati baxımdan Rostov vilayəti, Persianov qəsəbəsində yerləşir. Ali təhsil mərkəzinin əvvəlki adı Don kənd təsərrüfatı universiteti idi.
Don Dövlət Aqrar Universiteti Rusiyanın aparıcı universitetlərindən biridir. Təhsil mərkəzi 1907-ci ildə təsis edilmişdir.
Rekordlar
1962-ci ildə ali təhsil mərkəzinin direktoru professor Panteleymon Efimoviç Ladan seçilir (1908—1983).
1980-ci ildə Don kənd təsərrüfatı universitetinin direktoru Vladimir İvanoviç Stepanov təyin edilmişdir (1938—2002).
2002-ci ildə isə Don Dövlət Aqrar Universitetinin direktoru Anatoli İvanoviç Baranikov təyin edilmişdir. 2013-cü ilin sentyabrından isə bu vəzifəni Aleksandr İvanoviç Klimenko icra edir.
Xüsusiyyətləri
right|60 px Don Dövlət Aqrar Universitetində 6000 tələbə təhsil alır. Burada 6 fakultə, 20 ixtisas, 40 kafedra fəaliyyət göstərir. Üstəlik tələbələrə 400 pedaqoq heyəti dərs deyir. Onların 60 nəfəri professirdur. Don Dövlət Aqrar Universiteti mövcudluğu dönəmində 80 min məzun buraxmışdır. Fəaliyyətinə görə 1966-cı ilin 27 oktyabr tarixində SSRİ Ali sovetinin Prezidiumunun qərarı ilə Qırmızı əmək ordeni ilə təltif edilmişdir.
Fakultetlər və İxtisaslar
Universitetdə həmcinin fəaliyyət göstərir:
Yevdokia Petrova
Yevdokia Alekseyevna Petrova ( 15 sentyabr 1914  – 19 iyul 2002) — 1950-ci illərdə Avstraliyadakı rus casusu. O, Vladimir Petrovun həyat yoldaşı idi və Petrov işi zamanı onunla birlikdə məşhurlaşmışdı.
Həyatı
Sovet İttifaqında böyümüş Petrova dövlət tərəfindən idarə olunan məcburi əmək düşərgələrində və ya qulaqlarda bürokrat kimi çalışmışdır. 1951-ci ildə o, əri ilə birlikdə Avstraliyaya diplomat kimi göndərildi, baxmayaraq ki, onun əsl işi Avstraliya hökumətinə qarşı kapitan rütbəsində casusluq idi. Bu vəzifədə o, Kanberradakı Sovet səfirliyinə kargüzarlıq, şifrələmə və əməliyyat yardımı göstərmişdir.
O, 1954-cü ildə əri ilə birlikdə Avstraliyaya qaçdı. Bu, Petrov işinin qızğın vaxtında Darvin Hava Limanında baş verdi. Petrovların epizodla bağlı xatirələri onların Maykl Tueyts tərəfindən yazılmış "Qorxu imperiyası" kitabında yer alırdı.
Qaçdıqdan sonra Yevdokia Moskvadakı ailəsi ilə bağlı narahatlıqlar yaşadı, cəzalandırılacaqlarından və ya öldürüldüklərindən qorxdu. 1960-cı ildə Qırmızı Xaç onu ailəsi ilə birləşdirdi. Atası o ölkədən getdikdən sonra işdən qovulmuş və üç il sonra vəfat etmiş, lakin o, 1965-ci ildə anası ölənə qədər anası ilə əlaqə saxlamışdır. Bacısı Tamara Avstraliyaya. 1990-cı ildə köçmüşdür.
Petrovlar 1956-cı ildə Bentleydə, Melburnda bir ev aldılar.
Avstraliyada öz şəxsiyyətlərini gizlətmək üçün Petrovlar Sven və Anna Allıson adlarını götürdülər. Onlar "D-bildiriş" (xəbər redaktorlarına milli təhlükəsizlik səbəbi ilə müəyyən mövzularda məqalələr dərc etməmək və ya yayımlamamaq üçün rəsmi müraciət) sistemi ilə qorunurdular. Mətbuat D-bildirişi altında onları müəyyən etməməyə razılaşsa da, mətbuat həmişə bu könüllü mühafizə əmrinə əməl etməyib. Yevdokia 1956-cı ildə Avstraliya vətəndaşı oldu. O, Anna Allıson adı ilə "William Adams Tractors" şirkətində katibə olaraq iş tapdı. Vladimir Petrov 1991-ci ildə vəfat etdi, lakin medianın diqqəti üzündən onun dəfnində iştirak edə bilmədi. Robert Manne 1996-cı ildə ondan müsahibə aldı; müsahibə Avstraliya Milli Kitabxanası tərəfindən keçirilir. O, 2002-ci ildə 87 yaşında vəfat edib.
Bədii əsərlər
Yevdokia Petrovun həyatı bir sıra bədii əsərlərə ilham verdi.
NGC 2606
NGC 2606, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. Sbc tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Nobelium
Nobelium (No, Nobelium) – aktinoid qrupundan süni yolla alınmış 102 atom nömrəli kimyəvi element.
İlk dəfə olaraq elementin sintezi haqqında 1957-ci ildə Stokholmda işləyən beynəlxalq alimlər qrupu məlumat vermişdir və təklif etmişdirlər ki, yeni element isveç mühəndis kimyaçısı, ixtiraçı və sənayeçi Alfred Bernxard Nobelin (1833-1896) şərəfinə adlandırılsın. Sonradan alınan nəticələrin yanlış olduğu aydınlaşdı. İlk etibarlı məlumatlar bu element üçün SSRİ-də Q.N. Flerovun qrupu tərəfindən 1966-cı ildə alındı. Alimlər təklif etdilər ki, elementin adını dəyişsinlər və fransız fiziki Frederik Jolio-Kürinin şərəfinə joliotium (Jl) adlandırsınlar. Kompromis kimi həmçinin təklif olundu ki, elemet Georgi Nikolayeviç Flerovun (1913-1990) şərəfinə flerovium adlandırılsın. Məsələ bir neçə on il açıq qaldı, nobeliumun işarəsi mötərizədə göstərildi. Məsələn, Kimya ensiklopediyasının 1992-ci ildə çap olunmuş üçüncü tomunda nobelium haqqında məqalə var idi. Amma zaman keçdikcə məsələ “soruldu” və bu ensiklopediyanın 4-cü tomundan (0, 1995-ci ildə nəşr olunmuşdur) başlayaraq No simvolu mötərizədən azad oldu.
Bir neçə qeyri – stabil izotopa malikdir, onlardan ən uzun ömürlüsü259. Yarım parçalanma müddəti 58 dəqiqədir.
Əşrəf Baznani
thumb|Əşrəf Baznani Əşrəf Baznani — Mərakeşli rəssam, rejissor və fotoqraf. O, 1979-cu ildə Mərakeş şəhərində anadan olmuşdur.
Həyatı
Əşrəf Baznani şəkil çəkməyə təsadüfən başladı. Yeniyetmə yaşlarında onun ad gününə EKTRA compact 250 kamerası hədiyyə edildi və bundan sonra o, fotoqraf sənəti ilə daha da çox maraqlanmağa başladı. Baznani fotoqraf sənətinə heç harda dərs almadan özü yiyələnmişdir. Baznani həmdə bir neçə qısa və sənədli filmlər çəkmişdir — 2006-cı ildə "On" ("Üstündə"), 2007-ci ildə isə "Unudulmuş" və bir neçə milli və beynəlxalq mükafatlar almış "Mühacir" filmlərini. thumb|alt=|Əşrəf Baznani Baznani sürrealist obrazları əsasında tərtib edilmiş foto kitab buraxan Ərəb dünyasının ilk rəssamlarından biridir. Sürrealizm və poetik avtoportretlər əks etdirən "Mənim obyektivimdən" və "Inside My Dreams" adlı kitablar ona həm Mərakeşdə, həmdə bütün dünyada məşhurluq qazandırdılar. Baznani adətən məişət əşyaların, səhnələrin və məzəli vəziyyətlərin şəkillərini çəkir.
İstinadlar
thumb|Əşrəf Baznani
Piksel sənəti
Piksel Sənət (ing. Pixel Art) — şəkillərin piksel səviyyəsində düzəldildiyi proqram təminatı ilə yaradılan rəqəmsal sənət formasıdır. Bu cür qrafiklər, qrafik kalkulyatorlar kimi digər məhdud sistemlər ilə yanaşı, 8-bit və 16-bit kompüter və oyun konsollarından gəlir. Piksel şəkillərində istifadə olunan rənglər əsasən məhduddur. Bəzən sadəcə 2 rəngdəndə istifadə olunur.
Bunu bir hobbi olaraq edən icmalar spriting adlanır. Bu müddət kompüter qrafikində istifadə olunan sprite terminindən gəlir.
Almaniya kinosu
thumb|right|Emil və Maks Skladanovskilərin nümayiş etdirdiyi ilk diafilm. 1895 Almaniya kinematoqrafı — Almaniya mədəniyyətinin və dünya kinosunun vacib bir hissəsi. Almaniyada istehsal olunan filmlərdən ibarətdir. Dünyada kinematoqrafiyanın yaranmasının rəsmi tarixindən iki ay əvvəl, 1895-ci il noyabrın 1-də ixtiraçılar Emil və Maks Skladanovskilər Berlinin “Vinter qarten” müzik-hollunun binasında özlərinin hazırladığı proyeksiya aparatı (bioskop) vasitəsilə qısametrajlı filmlər nümayiş etdirdilər. 1896-cı ildə Oskar Messter Almaniyda qısametrajlı sənədli və bədii filmlər istehsal edən ilk studiya açdı. Sonradan “Messter Film” və “Deutsche Bioskop” (hər ikisi 1897), “Münxener Kunstfilm” (1907), “Union” (1910) və başqa kinofirmalar fəaliyyət göstərirdi. 1910-cu illərdə görkəmli dramaturqlar A.Şnitsler, Q. Hauptman, Q.Zuderman və başqa kinematoqrafiya işində yaxından iştirak etməklə bu sahənin çiçəklənmə dövrü başladı. Bir çox tanınmış teatr aktyorları P.Vegener, A.Basserman, M.Pallenberq və s. kinematoqrafa gəldi. “Mavi siçan” (1912, rej. M.Mak), “Praqalı tələbə” (1913, rejisorlar S.Rie və Vegener) və s. bu dövrün ən əhəmiyyətli filmləri sırasındadır.
1910-1933 -cü illər
left|thumb|[[Doktor Kaliqarinin kabineti (film, 1920)]]
Birinci dünya müharibəsi illərində idxalın həcmi azaldığı üçün Almaniyda filmlərin istehsalı 8 dəfə artdı. Ən görkəmli alman rejisorlarından biri E.Lübiç, həmçinin R.Osvald və C.Mayın yaradıcılığı bu dövrlə bağlıdır. Kinematoqraf vətənpərvərliyi təşviq edirdi: Osvaldın “Maks dəmir xaçı necə qazandı”, M.Obalın “Şərəf döyüş meydanında” (hər ikisi 1914) və s. Cəbhədəki bir sıra uğursuzluqlardan sonra populyar janrlara – melodram, komediya, macəra filmləri və s. yenidən maraq artdı: P.Vegener və P.Qlizenin “Rütsembalın toyu”, O.Rippertin “Homunkulus”, Osvaldın “Hofmanın nağılları” və “Dorian Qreyin portreti” (hamısı 1916), P.Lenin “Yatmış gözəl” (1917) və s.
Veymar respublikası yarandıqdan sonra senzura ləğv olunmuş, repertuar genişlənmişdi. Tarixi və “ekzotik” dramlar geniş yayılmışdı: C.Mayın “Hind sərdabəsi”, D.Buxovetskinin “Danton”, P.Osvaldın “Ledi Hamilton” (hamısı 1921), C.Mayın “Dünyanın hökmdar qadını”, P.Osvaldın “Lukresiya Borcia” (hər ikisi 1922) və s. Yeni rejissorlar (F.V.Murnau, F.Lanq, P.Vine, L.Pik, K.Qrüne) və ssenaristlər (T.fon Harbou, K.Mayer və b.) nəsli formalaşdı. Kino sənətində ekspressionizm, neoromantizm, “kamera dramı” cərəyanları meydana gəldi: “Doktor Kaliqarinin kabineti” (1919), “Raskolnikov” (1923, hər ikisinin rejisoru R.Vine), “Mum fiqurlar kabineti” (1924, P.Leni) və b. Naturalizm və simvolizmin sintezindən yaranan filmlərdən L.Pikin “Qəlpələr” (1921) və “Milad axşamı” (1923), K.Qrünenin “Küçə” (1923), V.F. Murnaunun “Sonuncu adam” (1925), neoromantizm cərəyanına məxsus filmlərdən F. Lanqın “Yorğun ölüm” (1921) və “Nibelunqlar” (1924) ekranlara buraxıldı. Murnaunun “Dəhşət simfoniyası – Nosferatu” (1922), G. V. Pabstın “Misgin döngə” (1925), “Qəlb gizlinləri” (1926), “Pandoranın qutu su” (1929) və “Üç qəpiklik opera” (1931, B.Brextin əsəri əsasında), G. Lamprextin “Səfillər” (1925) filmləri bu dövrün əhəmiyyətli kino əsərləridir. Səsli kinonun yaranması ilə dramatik konfliktli filmlər meydana gəldi: “Berlin–Aleksan derplats” (1931, rejisor P. Yutsi), “M” (1931) və “Doktor Mabuzenin vəziyyəti” (1933, rejisor F.Lanq). 1930-cu illərin əvvəllərində yeni kino janrı – musiqili film yarandı: V. Tilenin “Məhəbbət valsı” və s.
1933-1945-ci illər
thumb|[[Adolf Hitler|Hitler və Gebbels Ufa studiyasında.]] Hakimiyyətə nasional -sosialistlər gəldikdən sonra Almaniyada kino bir başa dövlət nəzarətinə keçdi. De-fakto olaraq kino istehsalına Yozef Gobbels rəhbərlik edirdi.
1933-cü ildən sonra bir çox rejisorlar (F. Lanq, P. Sinner, E. Yanninqs, P. Osvald, B. Uaylder və b.) mühacirət etdilər. Almaniyada qalan rejlardan X. Ştaynhof (“Gənc hitlerçi Kveks”, 1933), V. Harlan (“Yəhudi Züss”, 1940), V. Libenayner (“Mən ittiham edirəm”, 1941) filmlərini çəkdilər. İkinci Dünya müharibəsi illərində yaranan filmlər bəzən hakim rejimlə gizli polemikaya girirdi: “Arvadımı sənə etibar edirəm” (1942, rejisor V.Hoxbaum), “Xəyalımda sən idin” (1944, rejisor V. Ştaudte), “Böyük azadlıq №7” (1944, rej. H. Koynter) və s.
1945-1980-cı illər: İki Almaniya
left|thumb| “Defa” studiyasının logotipi
İkinci Dünya müharibəsindən sonra ADR və AFR ilə Qərbi Berlinin kinematoqrafı müstəqil inkişaf etmişdir. Şərqi Almaniyanın kino sənətində yeni inkişaf mərhələsi başlandı. 1946-cı ildə “Defa” studiyası (Babelsberq, Berlin yaxınlığında) yaradıldı. Bu dövrdə yaranan filmlərin əksəriyyəti antifaşist mövzuda idi: “Kölgədə nikah” (1947, rej. K. Metsiq), “Blyumun işi” (1948, rej. E. Engel) və s. 1950-ci illərdə yeni ifadə vasitələri axtaran cavan rejissorlar nəsli yetişdi: Q. Klyayn (“Qlyayvits əməliyyatı”, 1961), Y. Kunert (“Verner Holtun macəraları”, 1965) və b. Antifaşist mövzu XX əsrin 2-ci yarısında Şərqi Almaniya kinosunda əhəmiyyətli yer tuturdu: K. Volfun “Lissi” (1957), “Ulduzlar” (1959), “Professor Mamlok” (1961), F. Bayerin “Yalançı Yakob” (1975), X.E. Brandtın “Gecə ilə gündüz arasında” (1975) və s. Bu illərdə ədəbi əsərlər ekranlaşdırılır, bioqrafik filmlərdə yaranırdı: E. Günterin “Lotta Veymarda” (1975) və “Gənc Verterin iztirabları” (1976), X. Zemanın “Bethoven ömür günləri” (1976) və “Van Qoqla görüş” (1985) və s.
1940-cı illərin sonu Qərbi Almaniya filmlərinin çoxu İkinci Dünya müharibəsinə həsr olunmuşdur: V. Ştaudtenin “Qatillər aramızdadır” (1946) və “Rotasiya” (1949), X. Koytnerin “Həmin günlərdə” (1947), X.E. Braunun “Dünən ilə sabah arasında” (1947), Q. Fredersdorfun və M. Qoldşteynin “Yol uzundur” (1948) və s. 1960-cı illərin əvvəllərində bir qrup gənc kinematoqrafçı “Oberhauzen manifesti”ni qəbul edərək “yeni alman kinosu”nun inkişafı konsepsiyasını irəli sürdü (A. Kluge, V. Hersoq, F. Şlöndorf, R. V. Fasbinder, V. Venders). “Yeni alman kinosu”nun ənənələri 1970–80-cı il -lərdə M. fon Trott, D. Qraf, P. Brinkman və başqalarının yaradıcılığında davam etdirildi. Kinematoqrafçıların “Gənc münxenlilər” birliyi yarandı. Bu illərin ən dəyərli filmləri sırasında V. Vendersin “Alisa şəhərlərdə” (1974), “Zaman keçdikcə” (1976), “Paris, Texas” (1984), V. Hersoqun “Hər kəs özü üçün və Allah hamıya qarşı” (1974), P. V. Fasbinderin “Veronika Fossun üzüntüsü” (1982), F. Şlöndorfun “Tənəkə təbili” (1979) və s. adlarını çəkmək olar.
Qərbi Berlində çəkilmiş ən tanınmış filmlərdən X. Koytnerin “Epiloq” (1950), R. Siodmakın “Siçovullar” (1955), V. Ştaudtenin “Top serenadası” (1958) və “Üç qəpiklik opera” (1962), K. Hofmanın “Raynsberq” (1967), O. Runtsenin “Lord fon Barmbek” (1973), U. Şamoninin “Şapoklyak” (1974), V. Qremmin “Qardaşlar” (1977), X. Farokinin “İki müharibə arasında” (1978), B. Zinkelin “Vəzifəsindən kənar edilmişdir” (1982) və s.-dir.
Yeni dövr
Almaniyanın birləşməsindən sonra kinematoqrafçılar 1980-ci illərin böhranını aradan qaldırmaq üçün bir sıra populyar məişət komediyaları çəkdilər. Yeni nəsil rejisorların meydana gəlməsi ilə Almaniya kinematoqrafiyasında növbəti sıçrayış baş verdi; T. Tıkverin “Qaç, Lola, qaç” (1998) filmi geniş beynəlxalq rezonans yaratdı. X.K. Şmidtin “23” (1998), “Kreyzi” (2000) və “Uzaq işıq” (2003), A. Drezenin “Gecə adamları” (1999), K. Petsoldun “Daxili təhlükəsizlik”, V. Yoppun “Amerikanı unut”, E. Qronenbornun “alyaska.de”, L. Bekkerin “Kanak Atak” (hamısı 2000), O. Rölerin “Aqnes və qardaşları” (2004) və “Elementar zərrəciklər” (2006) filmləri XX əsrin sonu – XXI əsrin əvvəllərində yaranan kino əsərləridir. Kinematoqrafüçün kadrları Münhendəki Kino və Televiziya Ali məktəbi, Ulmdakı Kino Təhsili İnistutu, Babelsberqdəki K. Volf adına Kino və Televiziya Ali məktəbi hazırlayır. Berlində (1951–90 illərdə Qərbi Berlində) Beynəlxalq Kino Festivalı, Oberhauzen, Manhaym və Leypsiqdə qısametrajlı filmlərin beynəlxalq festivalları keçirilir.
Cavad Abbas Gürər
Mehmet Cavad Abbas Gürər — Türk əsgəri, siyasətçi, Mustafa Kamal Paşanın baş köməkçisi, ve TBMM-nin I., II., III., IV. və V. çağırış Bolu millət vəkili.
Şerif Abbas bəyin oğludur. 13 dekabr 1905-ci ildə Hərbi Akademiyaya daxil oldu. 1 sentyabr 1908-ci ildə piyada leytenant rütbəsi ilə məzun oldu. 3. Ordu komandirliyinə verildi. Manastır Hərbi Liseyində oxuyarkən Birlik və Tərəqqi Komitəsinə girdi. 1910-cu ilin dekabrında Selanik Ehtiyat Zabiti Təliminə təyin edildi. 1911-ci ilin martında İzləmə Taboru ilə Selanik sərhədləri daxilində quldurların təqibində iştirak etdi. İlin sonunda 37. Alay köməkçisi vəzifəsinə təyin edildi. 1912-ci il oktyabrın 19-da birinci leytenant rütbəsinə yüksəldi və 3 fevral 1913-cü ildə polis məmuru olaraq İstanbul Mərkəzi Komandanlığına təyin edildi.
Birinci Dünya Müharibəsi səfərbərliyi zamanı açılan Təminatlı Zabit Təlimində əlavə vəzifə olaraq şirkət komandiri vəzifəsini icra etdi. 16 aprel 1915-ci ildə Anafartalar Qrup Heyətinə verildi. 13 dekabr 1916-cı ildə kapitan oldu. 16. Korpus Komandiri Mustafa Kamal Paşanın köməkçisi təyin edildi. Müharibə dövründə köməkçi olaraq Mustafa Kamal Paşanın ətrafındaydı. Atəşkəsdən sonra 13 noyabr 1918-ci ildə Yıldırım Ordu Qrupunun ləğv edilməsindən sonra Müharibə Nazirliyinin komandiri olan Mustafa Kamal Paşa ilə İstanbula gəldi.
Mustafa Kamal Paşa ilə birlikdə işğal altında olan İstanbulun kədərli mənzərələrini gördü. İstanbul limanında lövbər atan işğal donanması gəmiləri arasından keçərkən Mustafa Kamal Paşanın "Gəldikləri kimi gedərlər!" demişdi. O, bunu köməkçisi Cavad Abbas Gürərlə söhbətində demişdi. Ordu Müfəttişi vəzifəsinə təyin olunan Mustafa Kamal Paşanın köməkçisi olaraq 1919-cu ildə Bandırma gəmisində Samsuna endi.